मिस्टर टोमिने, हम चाहते हैं आप इस वाइन को, जितना अच्छे से हो सके, पहचानें।
वाइन।
यही मेरी पूरी ज़िन्दगी है।
मैं अपने काम में सर्वश्रेष्ठ हूँ।
कम से कम मैं ऐसा ही सोचता था।
और फिर मेरी मुलाक़ात उससे हुई।
मैंने इसकी बिल्कुल उम्मीद नहीं की थी।
रुको।
खरबूज़ा?
नाशपाती?
अजमोद?
नींबू।
लीची।
आड़ू।
सेब।
पता नहीं।
सोचो।
- क्या थोड़ी और मिल सकती है? - नहीं।
प्लीज़।
मैंने कहा, नहीं।
सोचो।
कमीय।
ध्यान दो।
स्वाद की कल्पना करने की कोशिश करो।
तुम्हें पता है।
तुम जानती हो।
सोचो।
सेवार?
मुझे तुम्हारी आवाज़ नहीं आ रही है।
मेरा मतलब है, एक पेड़ की सेवार।
बहुत ख़ूब, कमीय।
अच्छा किया।
आज के लिए इतना ही।
ड्रॉप्स ऑफ़ गॉड
- सिगरेट? - नहीं, शुक्रिया।
पैरिस
बीस साल बाद
मैं बहुत ख़ुश हूँ तुम आईं, कमीय।
जन्मदिन मुबारक हो, सुंदरी।
हे! कैसी हो?
- गुड ईवनिंग। - गुड ईवनिंग।
- आप क्या लेना पसंद करेंगी? - एक गिलास पानी, प्लीज़।
- बस यही? - बस यही।
- बर्फ़? - बर्फ़ के साथ।
ठीक है।
यह लो। ज़रा ध्यान से।
कमीय? कमीय लेज़े?
हाँ... माफ़ करना, लेकिन...
ज़ाहिर है, तुमने मुझे पहचाना नहीं।
हम सात साल पहले एक पुस्तक मेले में मिले थे।
तुमने मेरे लिए अपनी किताब पर हस्ताक्षर किया था।
- मैं तब 15 साल का था। - पंद्रह साल का?
- हाँ। - अच्छा।
पता है, मेरे बिस्तर वाली मेज़ पर सिर्फ़ एक किताब थी और वह तुम्हारी थी।
वह पूरे हाई स्कूल के दौरान मेरे पास थी।
मैं तुम्हारी किताब पढ़ते हुए बड़ा हुआ।
मेरी किताब पढ़ते हुए बड़े हुए। बढ़िया।
हाँ। तो, तुमने कोई और किताब लिखी है?
नहीं। वैसे, हाँ, लेकिन मेरा प्रकाशक, जो कि अब मेरा प्रकाशक नहीं है,
मैंने जो भी भेजा, उसने सब कुछ नामंज़ूर कर दिया।
लेकिन ठीक है, मैं समझती हूँ।
मैं बातें दोहराने लगी थी।
मैं हमेशा एक जैसी चीज़ों के बारे में लिख रही थी, लेकिन उतना अच्छा नहीं, तो...
ठीक है। तो, अब तुम अपनी ज़िन्दगी में क्या कर रही हो?
मैं ख़ुद को ढूँढने की कोशिश कर रही हूँ।
- मेरी तलाश अभी जारी है। - हाँ, मैं समझता हूँ।
और तुम?
मैं एक संगीतकार हूँ और मैंने अभी-अभी अपना लेबल शुरू किया है।
- बढ़िया। - हाँ।
माफ़ करना, लेकिन तुम...
तुम, जितना मुझे याद था, उससे भी ज़्यादा ख़ूबसूरत हो।
मुझे तुमसे दोबारा मिलकर बहुत ख़ुशी हुई।
मुझे भी।
मेरा नाम ज़ूलियाँ है।
हाय, ज़ूलियाँ।
- रुको, रुको। - क्या?
आराम से! तुम वक़्त बर्बाद नहीं करते, है ना?
कहते हैं ना, "एक बार मौक़ा खो जाने पर फिर कभी वापस नहीं आता।"
- रुको। क्या यह मैंने कहा था? - हाँ।
तुम बहुत चालाक हो, है ना?
शायद।
- मेरा इंतज़ार करना, मैं अभी आती हूँ। वादा। - हाँ, ठीक है।
हैलो?
कमीय, मैं बोल रहा हूँ।
तुम्हारा डैड।
- तुम मुझे सुन सकती हो, कमीय? - मैं आपको सुन सकती हूँ।
मैं... मैं तुमसे मिलना चाहूँगा।
जितना जल्दी हो, उतना बेहतर।
माफ़ कीजिए,
लेकिन आप मेरी ज़िन्दगी में दोबारा ऐसे आकर मुझसे यह उम्मीद नहीं...
सुनो, मेरी तबियत ठीक नहीं है।
दरअसल, बिल्कुल ठीक नहीं है। डॉक्टरों का कहना है मेरे पास ज़्यादा समय नहीं बचा है।
"ज़्यादा समय नहीं बचा है" से आपका क्या मतलब है?
मैं मरने वाला हूँ, कमीय।
आ जाओ। टोक्यो आ जाओ। मैं सब इंतज़ाम कर दूँगा।
ज़रा रुकिए।
मैं शायद अगले हफ़्ते आ सकती हूँ।
नहीं। आज रात।
क्या? नहीं, मैं ऐसे नहीं...
मैंने तुम्हारे लिए हवाई जहाज़ का टिकट बुक कर दिया है। अपना ईमेल चेक करो।
मैं ऐसे नहीं आ सकती।
तुम मुझ पर जितना भड़कना चाहती हो, बाद में भड़क लेना।
मैं तुम्हारी सारी बातें सुनूँगा।
मुझे इस बारे में सोचना होगा।
तो सोचो।
लेकिन जल्दी सोचो।
तुम ठीक हो?
हाँ, मैं ठीक हूँ।
- यह क्या है? - एक छोटी सी ऊर्जा की घूँट।
मेरी ख़ास ड्रिंक: टकीला, जिन, वोदका और थोड़ी सी रम।
- हाँ। ऐसा है। - हाँ।
यह अच्छी है लेकिन, दरअसल, मैं शराब नहीं पीती। बात थोड़ी पेचीदा है।
मेरे पीने से तुम्हें कोई दिक़्क़त है?
नहीं।
तुम पागल हो क्या?
मैंने तुमसे कहा था...
लाल... क्या...
- बेहतर लग रहा है? - हाँ।
क्या हुआ था?
ऐसा कह सकते हैं कि मैंने कुछ ज़्यादा ही स्ट्रॉन्ग ड्रिंक पी ली थी।
क्या?
चिंता मत करो, वह एक लड़का है, काफ़ी युवा।
उसने एकदम से मुझे चूम लिया और मेरे मुँह में शराब डाल दी, बदमाश कहीं का।
काफ़ी युवा? इसका क्या मतलब है?
- 22 साल का। - 22 साल का?
यह तो बढ़िया है।
यह एक 40 साल के शादीशुदा और दो बच्चों वाले पिछले आदमी से बेहतर है।
पता है, तुम्हारे लिए यह अच्छा रहेगा कि तुम अपनी उम्र के आदमियों के साथ घूमो-फिरो।
ऐसे आदमी जो ज़िन्दगी में कुछ करना चाहते हों।
हाँ, जानती हूँ, मॉम।
उनका फ़ोन आया था।
एलेक्सांदर।
वह बीमार हैं और मुझसे जल्दी से जल्दी मिलना चाहते हैं।
बीमार?
इस बात पर यक़ीन किया जा सकता है?
क्या मतलब है आपका?
तुम्हें मिलने के लिए बुलाने की यह उसकी एक चाल भी हो सकती है।
मॉम, बस करो, प्लीज़।
पैरिस-टोक्यो
पोनटुआज़ कोहमेईय हवाई अड्डे के लिए गाड़ी दस बजकर 45 मिनट पर आएगी
ड्राइवर का नाम जीन है। एलेक्सांदर लेज़े
क्या दिक़्क़त है?
हम इस बारे में पहले ही बात कर चुके हैं,
- लेकिन तुम जानती हो तुम्हारे पिता... - हाँ, मैं जानती हूँ।
मुझे इस बारे में सोचने दो। चीज़ों को और मत उलझाओ, ठीक है?
वह बहुत चालाक है, कमीय।
मैं नहाने जा रही हूँ।
उन्होंने मेरा हवाई जहाज़ का टिकट भेजा है। फ़्लाइट आधी रात को है।
वह सालों के लिए ग़ायब हो जाता है,
और उसके एक फ़ोन पर तुम उसके पास भागी चली जाओगी?
क्या तुम भूल गयीं कि तुम उससे कितना परेशान थीं?
मैं कैसे भूल सकती हूँ, मॉम? आप मुझे हमेशा याद तो दिलाती रहती हैं।
सुनिए, इसे दिल पर मत लेना, लेकिन मुझे जाना होगा।
उनसे जवाब माँगने का मेरे पास यह आख़िरी मौक़ा है।
कमीय।
नहीं, मेरा फ़ैसला नहीं बदलेगा और हाँ, मैं आपसे प्यार करती हूँ।
मिसेज़ लेज़े।
- क्या मैं आपका बैग ले लूँ? - नहीं, कोई बात नहीं, शुक्रिया।
प्लीज़ बैठ जाइए, मैम।
हवाई जहाज़ उड़ने वाला है।
टोक्यो
क्या तुम मिस्टर इसे टोमिने हो?
तो तुम हो, मशहूर कनोए परिवार से मिस सयाका।
- क्या तुम कुछ पीना चाहोगी? - तुम बहुत भले हो।
लेकिन, मुझे लगता है यह समय की बर्बादी है,
चाहे हम मुस्कुराते ही क्यों ना रहें।
मैं सिर्फ़ इसलिए आ गई ताकि मेरे माँ-बाप मुझे परेशान करना बंद कर दें।
मेरे दोस्त मेरा इंतज़ार कर रहे हैं, तो इसे जल्दी से ख़त्म करते हैं।
मेरी माँ ने मुझे तुम्हारे बारे में बताया था।
तुम वाइन को चखकर उसे पहचानते हो।
बस इतना ही नहीं, पर तुम जो चाहो, सोचो।
ऐसा करने का फ़ायदा ही क्या है?
वाइन का नाम तो बोतल पर लिखा होता है।
तुम बस एक कुत्ते की तरह सूँघते फिर रहे हो।
सयाका।
यह सच है कि तुम ख़ूबसूरत हो।
लेकिन तुम बस दिखावा करती हो और अंदर से ख़ाली हो।
मुझे ऐसे लोगों में कोई दिलचस्पी नहीं है जो दूसरों को जाने बग़ैर उनके बारे में राय बना लेते हैं।
मैं तुम्हारी माँ से कह दूँगा कि तुमसे मिलकर बहुत अच्छा लगा,
लेकिन हम दोनों का कुछ नहीं हो पाएगा।
अब, मैं चलना चाहूँगा।
हैलो।
मिस्टर टोमिने, एक बुरी ख़बर है।
खाने का लुत्फ़ उठाएँ।
मिसेज़ कनोए ने हमें बताया तुम सयाका से मिले थे।
हाँ।
उसने कहा तुमसे मिलकर बहुत अच्छा लगा,
लेकिन तुम्हारे बीच कोई आकर्षण नहीं था।
बहुत बुरा हुआ।
ख़ैर,
आज मेरे एनोलॉजी के टीचर चल बसे।
आप जानते हैं, वह फ़्रांसिसी व्यक्ति, मिस्टर लेज़े।
ओह।
तुम्हें हमें बताना चाहिए था।
हम यह डिनर किसी और दिन कर लेते।
तुम्हें कैसा लग रहा है, इसे?
वह बूढ़े और बीमार थे।
लेकिन यह काफ़ी अजीब है...
मुझे समझ में नहीं आता कि तुम्हें वाइन में इतनी दिलचस्पी क्यों है।
होनोका।
तुम 29 साल के हो,
लेकिन अभी भी अपने माँ-बाप पर निर्भर हो।
तुम्हारा अपार्टमेंट और कार, सब हमारे दिए हुए हैं।
बुरा मत मानना,
वह कार मुझे मेरे दादाजी ने स्नातक पूरा होने पर उपहार में दी थी।
और हालाँकि अपार्टमेंट हमारे परिवार का है,
मैं हर महीने उसका किराया देता हूँ।
तुम एक बेहतरीन स्टूडेंट थे और तुम्हारा भविष्य उम्मीदों से भरा हुआ था।
फिर भी, तुम इस घाटे के वाइन उद्योग में क्यों काम करना चाहते हो?
- क्या सोचकर तुमने ऐसा किया? - आपको चिंता करने की ज़रूरत नहीं है।
मुझे पता है मैं क्या कर रहा हूँ।
और मुझे नहीं पता कि तुम हर गुरुवार को हमारे लिए खाना बनाने का आग्रह क्यों करते हो
जबकि मिसेज़ कीनू एकदम बढ़िया खाना बनाती हैं।
क्योंकि डैड को अच्छा लगता है।
इसमें बहुत ज़्यादा नमक है।
मुझसे यह पूरा नहीं खाया जाएगा।
- कमीय। - हैलो।
मेरा नाम लूका इंग्लेज़े है, मैं तुम्हारे पिता का दोस्त हूँ।
मेरे पास एक बहुत बुरी ख़बर है।
तुम्हारे पिता आज सुबह चल बसे जब तुम रास्ते में थीं।
मुझे बहुत अफ़सोस है।
चलो।
मैं तुम्हें तुम्हारे पिता के घर ले जाऊँगा,
लेकिन उससे पहले, क्या हम कहीं कुछ खा सकते हैं?
तुम बहुत भूखी होंगी। ठीक है ना?
हाँ।
- उसने क्या कहा? - बस "स्वागत है।"
नहीं, वह तो बस "इराशाई मसे" था लेकिन बाक़ी का मतलब नहीं पता।
मैं भूल गया था तुम यहीं बड़ी हुई थीं।
- तुम तो जापानी बोलती थीं। - मैं बोलने से ज़्यादा समझ लेती हूँ।
शिहाईनीन का मतलब होता है, "बॉस।"
उसने मुझसे कहा था, "आप आ गए, बॉस।"
हाँ, यह मेरा रेस्तरां है।
मेरे कई रेस्तरां में से एक।
कई रेस्तरां?
आप एक नयी कार ख़रीद सकते हैं।
मैं उसे लेकर भावुक हूँ। जब मैंने अपने काम की शुरुआत की थी, मैं उस पर ही डिलीवरी किया करता था।
तो तुम्हें कोई अंदाज़ा नहीं है मैं कौन हूँ?
तुम्हारे पिता ने तुम्हें मेरे बारे में कभी कुछ नहीं बताया?
हमारी आख़िरी बातचीत 11 साल पहले हुई थी।
उन्होंने मेरी हाई स्कूल ग्रेजुएशन पूरी होने पर फ़ोन किया, "शाबाश" कहा, और फ़ोन रख दिया।
सब में कुछ न कुछ कमियाँ होती हैं।
तुम उनके बारे में बात करना चाहती हो?
नहीं।
मियाबी, यह कमीय हैं, एलेक्सांदर की बेटी।
बहुत अफ़सोस है। मैं उनका बहुत सम्मान करती थी।
शुक्रिया।
मियाबी मेरी वाइन वेटर है। इसके पास ग़ज़ब का हुनर है।
यहाँ एल.ए. से आई है।
लेकिन उसके कारण हम इसे कम नहीं समझते।
मियाबी के हाथ में जो वाइन है, बहुत ख़ास है।
तुम्हारे पिता ने स्पेन में इसकी खोज की थी। इसके बारे में कभी किसी ने नहीं सुना था।
वहाँ उस आदमी के पास तीन एकड़ ज़मीन है।
वह अपनी उपज बिल्कुल नहीं बेचना चाहता, लेकिन उसकी वाइन,
दुनिया से अलग है।
मैंने सब कुछ एलेक्सांदर से सीखा था।
वह एक जीनियस था।
मेरे पास सब कुछ उसी की वजह से है।
मुझे माफ़ करना,
मैं एक ऐसे आदमी के बारे में बातें कर रहा हूँ जो मुझे बहुत पसंद है, और तुम्हें...
कोई भी हर किसी से तो ख़राब बर्ताव नहीं कर सकता।
मैं समझता हूँ तुम एलेक्सांदर के बारे में नहीं सुनना चाहती हो।
लेकिन हमें तुम्हारी विरासत के बारे में बात करने की ज़रूरत है।
मुझे नहीं लगता तुम्हें एहसास है तुम्हारे भविष्य में क्या है।
कोई बात नहीं। मुझे उनसे कोई भी उम्मीद ना रखने की आदत है,
और यह अब बदलने नहीं वाला है।
बेशक।
वसीयत कल सुबह पढ़ी जाएगी।
उसे समय बर्बाद करना कभी पसंद नहीं था।
वह अपनी ज़िन्दगी में सब कुछ सोचकर रखता था।
और क्रियाकर्म, दाह-संस्कार, कल दोपहर होंगे।
ठीक है। खाने की शुरुआत एक ड्रिंक से करते हैं, ठीक है?
इसे चखो। मुझे बताना तुम्हें यह कैसी लगती है।
नहीं, शुक्रिया। मैं पीती नहीं।
उड़ान की थकान है?
नहीं।
मैं बिल्कुल नहीं पीती।
बिल्कुल नहीं?
मैं शराब नहीं पीती। कभी नहीं।
मज़ाक़ मत करो। एक बूँद भी नहीं?
कमीय, मुझे माफ़ करना लेकिन मैं रुक नहीं सकता।
कोई तुम्हारा इंतज़ार कर रहा होगा। उसका नाम युसुके है।
- शुक्रिया, लूका। - कल मिलते हैं।
हाँ।
आपसे मिलकर ख़ुशी हुई।
लेज़े वाइन गाइड 2009
तुम्हारा कमरा तैयार है।
- हैलो? - तुम सही से पहुँच गईं?
हाँ।
तुम फ़ोन कर सकती थीं। फ़्लाइट कैसी रही?
मैं एक निजी विमान में थी।
हाँ, क्यों नहीं।
वह तुम्हें ख़रीद नहीं सकता लेकिन कोशिश तो करता है।
क्या बकवास है।
मॉम, वह चल बसे।
मैं उनसे मिल नहीं पाई। मैं यहाँ वक़्त पर नहीं पहुँच पाई।
मुझे अफ़सोस है, बच्चे।
सच में।
तुम्हें नहीं जाना चाहिए था। मैंने तुमसे जाने के लिए मना किया था, लेकिन मुझे और ज़ोर देना चाहिए था।
उसने यह कभी नहीं समझा कि तुम कितनी नाज़ुक थीं।
उसने वादे किए और देखो उसका अंजाम क्या हुआ।
वह मरने के बाद भी तुम्हें चोट पहुँचा रहा है।
मेरा दिमाग़ ख़राब करने की कोशिश मत करो! आप हमेशा यही करती हो।
बच्चे, मैं ऐसा करती हूँ क्योंकि मैं जानती हूँ तुम्हारे लिए क्या अच्छा है। मैं जानती हूँ तुम्हारा भला किस में है।
नहीं, आप नहीं जानतीं मेरा भला किस में है।
इसलिए इस बार सब कुछ मुझे संभालने दो।
क्या तुम चाहती हो मैं वहाँ आऊँ?
नहीं, मैं नहीं चाहती आप यहाँ आओ। मुझे जाना है। आपको मेरा प्यार।
ठीक है, जब भी कर सको, फ़ोन करना।
ठीक है, बाय।
आप वसीयत के बारे में क्या जानते हैं?
कुछ ख़ास नहीं।
जो थोड़ा बहुत मैं जानता हूँ, मुझे उसके बारे में कुछ भी कहने की इजाज़त नहीं है।
मिस लेज़े, चलिए, प्लीज़।
आप नहीं आ रहे हैं?
नहीं।
गुड लक।
प्लीज़।
गुड मॉर्निंग।
मैं फ़्रांसोआ तालिओं हूँ, तुम्हारे पिता का वकील। उनकी वसीयत का प्रभार मुझ पर है।
- हैलो। - यह इसे टोमिने हैं।
प्लीज़, बैठ जाओ।
मिस्टर टोमिने फ़्रेंच नहीं बोलते हैं,
इसलिए अगर आपको कोई एतराज़ ना हो तो अंग्रेज़ी में बात करें?
मैं आपके पिता से मिला था। मिस्टर लेज़े, आपके प्रोफ़ेसर से,
कई महीने पहले, राजदूतावास की एक डिनर पार्टी में।
उन्होंने मुझसे उनकी वसीयत बनाने में मदद करने के लिए कहा था,
जो, मुझे मानना होगा, थोड़ी असामान्य है।
आपके पिता, मिस्टर लेज़े की विरासत दो हिस्सों में बाँटी गई है।
पहला हिस्सा, टोक्यो में उनका घर, सेज़ो चौथा मार्ग...
मेरे विचार में, आप दोनों जानते हैं,
उसकी क़ीमत लगभग 75 करोड़ येन है।
लगभग 70 लाख डॉलर।
क्या मैं उसे यूरो में बदलकर बताऊँ?
दूसरा हिस्सा, कम से कम वित्तीय रूप से, सबसे ज़रूरी हिस्सा।
मैं उनके वाइन के गोदाम, दरअसल, उसमें पड़ी बोतलों की बात कर रहा हूँ।
उसमें 87,000 बोतलें हैं, विश्व बाज़ार में जिनका मूल्य लगभग...
माफ़ करना, मुझे यहाँ बता देना चाहिए कि हम यहाँ
दुनिया के सबसे बड़े निजी वाइन संग्रह की बात कर रहे हैं।
बेशक, मेरा मतलब बोतलों की संख्या नहीं है।
लेकिन उनकी गुणवत्ता से है, दुर्लभता से। यह एक असाधारण संग्रह है।
बिल्कुल असाधारण।
मैं कहाँ... कहाँ था... हाँ। विश्व बाज़ार में मूल्य।
14 करोड़ 80 लाख डॉलर, लगभग 1,600 करोड़ येन।
यहीं हमें मिस्टर लेज़े की वसीयत का अनोखापन देखने को मिलता है।
मिस्टर लेज़े के ख़ुद के शब्दों में,
उनका वाइन संग्रह "ज़िन्दगी भर की मेहनत का फल" है।
और यह उनके लिए बहुत ज़रूरी था कि उनकी संपत्ति
किसी ऐसे इंसान के पास जानी चाहिए जो उसकी सही क़ीमत पहचानता हो।
इसीलिए उन्होंने एक...
कह सकते हैं, इम्तिहान रखा है, यह पता लगाने के लिए कि उनकी विरासत किसे मिलेगी।
इम्तिहान?
कैसा इम्तिहान?
आप एलेक्सांदर लेज़े की बेटी हैं।
दूसरी तरफ़, मिस्टर टोमिने, आपके पिता के एक छात्र थे
और मिस्टर लेज़े इन्हें अपने "धर्म पुत्र" के रूप में देखते थे।
इसीलिए वह चाहते थे आप दोनों के बीच यह इम्तिहान हो।
इस तीन राउंड वाले इम्तिहान का विजेता ही उनकी पूरी जायदाद का वारिस होगा।
घर और वाइन संग्रह का।
माफ़ करना। कैसे राउंड?
उसे अंदर भेजो।
बढ़िया। अब आप... आप दोनों इस वाइन को चखेंगे जिसके बारे में आपको पहले से कुछ नहीं पता है।
और आपके पास मुझे यह बताने के लिए एक महीना है कि यह क्या है।
क़िस्म, स्थान, समय।
आप लोगों को समझाने की ज़रूरत नहीं है।
आप मज़ाक़ कर रहे हैं।
मैं करता हूँ, कभी-कभी, लेकिन इस समय नहीं कर रहा हूँ।
आज नहीं, नहीं।
अच्छी ख़बर यह है कि एक महीने के बाद आप इसे दोबारा चखेंगे।
क्या हम आगे बढ़ें?
मिस लेज़े?
प्लीज़।
यह बकवास है। बिल्कुल नहीं, मैं यह नहीं करूँगी।
क्या मैं यह समझूँ कि आप इस विरासत की दौड़ से बाहर होना चाहती हैं?
क्या? मैंने ऐसा नहीं कहा।
क्या कोई ऐसा कर भी सकता है? सही में?
फ़्रांसिसी क़ानून यहाँ मान्य नहीं हैं।
तो आपको वाइन को चखना होगा। अभी।
यह बहुत बकवास बात है।
क्या सब कुछ ठीक है, मिस लेज़े?
मिस लेज़े?
- क्या कोई दिक़्क़त है? - मैं करूँगी। मैं करूँगी।
कमीय। हे भगवान। तुम ठीक हो?
तुम जानते थे। तुम सब कुछ जानते थे!
उसने मुझसे वादा लिया था!
कमीय, रुको।
कमीय, प्लीज़।
रुक जाओ।
मुझे माफ़ कर दो।
मेरी माँ ने मुझे आगाह किया था कि वह आदमी दूसरों के दुःखों पर जीता है।
क्या उन्हें सच में मुझे ऐसे नीचा दिखाने की ज़रूरत थी?
मुझे उनकी या उनके पैसों की, या उनकी कमबख़्त वाइन की कोई परवाह नहीं!
वह साला धर्म पुत्र सब कुछ अपने पास रख ले, मुझे रत्ती भर परवाह नहीं।
मिस लेज़े, आप अपने पिता की मृत्यु के बारे में हमें क्या बता सकती हैं?
इस तरफ़।
मिस लेज़े, आपके यहाँ आने की क्या वजह है?
मिस्टर टोमिने! मिस्टर इसे टोमिने!
क्या आप हमें बता सकते हैं मिस्टर लेज़े की वसीयत में क्या लिखा है
और आप यहाँ किस वजह से आए हैं?
मैं जल्दी ही इसकी सार्वजानिक घोषणा करूँगा।
कुछ तो कहिए, प्लीज़।
पता है, एलेक्सांदर नहीं जानता था तुम पीती नहीं हो।
वह मेरे बारे में कुछ नहीं जानते थे।
इसलिए, मैं अंतिम संस्कार में जाऊँगी और फिर सीधा वापस फ़्रांस चली जाऊँगी।
मेरे पास तुम्हारे लिए उसका एक मैसेज है।
- मुझे नहीं सुनना। - यह ज़रूरी है, कमीय।
नहीं, लूका, नहीं है। सच में।
इस वक़्त तुम ग़ुस्से में हो, लेकिन जब तुम शांत हो जाओगी,
प्लीज़, अपने पिता का मैसेज सुन लेना। ठीक है?
क्या हम कहीं रुक सकते हैं जहाँ मुझे इसके लिए कुछ मिल सके?
ओह, नहीं, हमें देर हो गई है।
ठीक है।
शुक्रिया।
पता है, कमीय, पिछले कुछ सालों में तुम्हारे पिता काफ़ी
आध्यात्मिक हो गए थे।
यह उनकी इच्छा थी कि उनका अंतिम संस्कार बौद्ध पद्धति से किया जाए।
पहली पंक्ति परिवार के लिए है।
अलविदा, मेरे दोस्त।
चलो, चलें।
अब क्या करना है?
राख को झील वग़ैरह में बहाना है?
अब ओकोत्सु-आए का समय है।
- क्या? - अस्थियाँ चुनने का।
- तुम्हें नहीं मालूम? - नहीं।
इसमें तुम्हारे पिता के बहुत क़रीबी लोग ही मौजूद होंगे।
फिर तो शायद मैं घर जा सकती हूँ।
नहीं।
हद है।
पैरों से शुरू करके बिल्कुल ऊपर तक जाना,
ताकि कलश में जाने वाले का सिर नीचे और पैर ऊपर ना हों।
समझ रही हो मैं क्या कह रहा हूँ?
इसीलिए आपको कभी भी मेज़ पर सूशी को
चॉपस्टिक से लेना-देना नहीं चाहिए।
यह एक मुर्दे को खाने जैसी बात हुई।
आप मज़ाक़ कर रहे हो?
- मुझे यह करना ही होगा? - हाँ।
और क्योंकि तुम परिवार की सदस्य हो, तुम्हें पहले जाना होगा।
अस्थियाँ गिरा मत देना।
तुम कल सुबह वापस जा रही हो?
मैं तुम्हें छोड़ने चलूँगा।
लेकिन तुम्हारे जाने से पहले, मैं तुम्हें कुछ दिखाना चाहता था।
तुम ठीक हो?
यहाँ की महक की वजह से, यह बहुत तेज़ है।
मैं ठीक हूँ।
यह जगह उसके लिए एक मंदिर थी।
मैंने तुम्हारे पिता के साथ यहाँ बहुत सी रातें बिताई हैं।
वह वाइन के बारे में बताने के लिए और ज़रूरी तारीख़ों को याद रखने के लिए
छोटे-छोटे नोट्स लिखा करता था।
कभी-कभी तो वह बस उसकी ही समझ में आते थे।
लेड ज़ेप्लिन लाइव 79
वह इनमें से हर वाइन पर मुझसे घंटों बातें कर सकता था।
फिर, थोड़ी देर बाद मैं कहता,
"ठीक है, मेरे दोस्त, लेकिन इसे खोलेंगे कब?"
मैं तुम्हें अकेला छोड़ देता हूँ।
कोई जल्दी नहीं है।
चिकन इन मिंट
"द गुड, द बैड एंड दी अगली"
कमीय के साथ पीने के लिए जब वह 18 साल की हो जाएगी
माँ
ठीक है। मैं मैसेज देखूँगी।
हैलो, कमीय।
तुमने शायद मेरी वसीयत पढ़ ली होगी,
और मैं कल्पना कर रहा हूँ कि तुम्हें मुझ पर बहुत ग़ुस्सा आ रहा होगा।
तुम शायद सोच रही होंगी कि मैं एक विकृत, परपीड़क, ज़हरीला...
सूची बहुत लम्बी है।
मैं जानता हूँ मैं एक घटिया पिता था।
मैं बहुत सी चीज़ों को लेकर ग़लत था, सिवाय...
सिवाय एक चीज़ के।
वाइन।
मैं उसमें अच्छा था।
मैं उससे अच्छा किसी भी और चीज़ में नहीं था।
मैं नहीं जानता तुम एक औरत के रूप में कैसी हो
लेकिन तुम अभी भी मेरी बेटी हो।
कमीय, यह तुम्हारे ख़ून में है।
हो सकता है तुम्हें अब अभ्यास ना रहा हो
लेकिन तुम्हारे स्वाद का गुण अब भी वही है।
तुम्हारी सूँघने की क्षमता अब भी है।
मैंने अपने दोस्त, फ़िलिप को फ़ोन किया था।
वह इसमें सबसे अच्छा है।
तुम्हें इसमें जितना भी समय लगे, तुम उसके घर पर रह सकती हो।
वह तुम्हें वह सब कुछ सिखा देगा जिसकी तुम्हें ज़रूरत है।
उसका अपना अंगूर का बाग़ है।
तुम्हें वह अंगूर का बाग़ याद है जहाँ हम छुट्टियाँ बिताते थे जब तुम छोटी थीं?
हम साथ में अभ्यास किया करते थे, हमारी गुप्त जगह, वाइन के गोदाम में,
सिर्फ़ हम दोनों।
मेरा इंतज़ार करना।
तुम्हारी माँ को यह पसंद नहीं था, लेकिन तुमने परवाह नहीं की।
सुबह सवेरे, तुम जाना चाहती थीं।
वे आख़िरी पल थे जो हमने साथ गुज़ारे थे।
आँखों पर पट्टी बांधकर?
कमीय!
अब ध्यान देते हैं, ठीक है?
हाँ, डैडी।
माफ़ करना।
और ठीक से बैठो।
मैं जानता हूँ यह बचकाना है...
क्योंकि अगर तुम यह देख रही हो, इसका मतलब है मैं मर चुका हूँ।
लेकिन इन इम्तिहानों के ज़रिए,
मुझे उम्मीद है हमें एक दूसरे को थोड़ा जानने का मौक़ा मिलेगा।
और हो सकता है एक दिन, कौन जाने...
तुम मुझे माफ़ कर पाओगी।
प्लीज़, रुक जाओ।
हमारे लिए यह कर लो।
तडाशी आगि/शू ओकीमोतो की मांगा किताब "कमी नो शिज़ुकू" पर आधारित
उप-शीर्षक अनुवादक: पुनीत